《晓起望五老芙蓉诸胜》
明代·释今四

贪看玉芙蓉，推窗当曙钟。月留三峡涧，云合七贤峰。

皓影须臾出，山光次第逢。空天凭五老，谁肯复相从。

作者简介：今四，字人依。新会人。俗姓张，原名圣睿。诸生。年三十馀，出世礼枞堂禅师薙染。明桂王永历十一年（一六五七），皈华首老和尚受具，充记室，出为海幢典客。及石鉴和尚分座栖贤，以监院副之。后以母老归养，竟坐化于象岭下。事见《海云禅藻集》卷三。